Ditsem Nuus - Perspektiewe op beoogde grondgryp
Perspektiewe op beoogde grondgryp
Aanvanklik met die aankondiging deur pres. Cyril Ramaphosa aan die begin van die jaar dat grond onteien gaan word sonder vergoeding en aan "ons mense teruggegee gaan word' en dit ook op voorstel van die EFF / ANC in die Parlement bekragtig is, het dit geklink asof dit 'n eenvoudige proses kan wees om uitgevoer te word, maar sedertdien het verskeie ander perspektiewe uitvoering in die weegskaal geplaas Trouens dit wil tans voorkom asof daar soveel struikelblokke is dat dit waarskynlik nie uitgevoer sal word nie.
So bv. word op feitelike gronde daarop gewys dat die gebiedsoppervlakte van SA beslaan 122 miljoen ha, maar dat die Dept. van Landelike Ontwikkeling en Grondhervorming amptelik bevestig het dat hiervan slegs 26,6 miljoen ha oftewel 22% deur blanke boere besit word. In die lig hiervan word gevra na die eienaarskap van die restant van 95,4 miljoen ha en hoekom dit dan juis die 26,6 miljoen ha in blanke besit is wat geteiken word vir onteiening sonder vergoeding?
Voorts word op sowel wetlike as morele en godsdienstige gronde onteiening sonder vergoeding verwerp en dit blyk veral uit grondige kommentaar wat op sosiale media gelewer word, soos bv. die kommentaar by hierdie stemgreep, terwyl in hierdie stemgreep 'n woordvoerder van die AP Kerk 'n Bybels-beredeneerde standpunt bied.